Megfordult az agyelszívás iránya
Egyre súlyosabb tehetséghiánnyal küszködnek a fejlett ipari gazdaságok. A hagyományos gazdasági hatalmaknak most már az eddig inkább szakember-exportjukról ismert, ám mind jobb élet- és munkakörülményeket kínáló nagy felzárkózó gazdaságokkal is versenyezniük kell a magasan képzett munkaerõért.
"Vészes ütemben fogy a fejlett világ képzett szakemberállománya, ahogy a háború után született nemzedék lassan nyugállományba vonul, és a születési ráták drámaian csökkennek" - írja az Economist Intelligence Unit (EIU), a világ legnagyobb, nem befektetési banki jellegû gazdaságelemzõ és elõrejelzõ központja tanulmányában. A probléma gyökere kettõs: a népesség öregedése, illetve az idõsödõ korosztály gazdagodása. Az EIU elõrejelzése szerint az amerikai gazdaságban 2010-ben már 5,6 millió magasan képzett szakember fog hiányozni, Németországban pedig egyre inkább gyakorlattá válik a már nyugdíjas egykori alkalmazottak visszahívása.

Nehezebb a csábítás

A vizsgálatba bevont 944 vállalatvezetõ 56 százaléka azt válaszolta, hogy kénytelen külföldön szakképzett munkaerõ után nézni. Az amerikai és japán cégek elsõsorban Kelet- és Délkelet-Ázsiában toboroznak, a brit és a francia vállalatok Kelet-Európában. A jelentés szerint azonban most már ezeket a tehetségforrásokat sem könnyû megcsapolni, miután a felzárkózó világban is egyre jobbak az életkörülmények és a munkalehetõségek. Az EIU felmérése szerint csak tavaly, és csak Nagy-Britanniából és az Egyesült Államokból 40 ezer indiai információ-technológiai szakértõ tért haza, hogy otthon vállaljon munkát.

Az ázsiai fejlõdõ térség gyors életszínvonal-emelkedésére és következményeire - más összefüggésben - már korábban is felhívták a figyelmet londoni elemzõ házak. A Királyi Külügyi Intézet - londoni székhelye után közkeletû nevén Chatham House - által április végén kiadott átfogó elemzés szerint az elmúlt három évben 83 százalékkal szökött fel a globális élelmiszer-árszint. Ennek fontos összetevõje a gyors jövedelemnövekedés az olyan gazdaságokban, mint Kína és India, ami az elmúlt idõszak élelmiszerár-emelkedésének hozzávetõleg a felét okozhatta, állt a londoni elemzõ központ minapi tanulmányában.
munkaerõ gazdaság ipar